David Halberstam

David Halberstam (10. huhtikuuta 1934 – 23. huhtikuuta 2007) oli yhdysvaltalainen toimittaja ja kirjailija. Hänet tunnetaan varhaisesta työstään kirjoittajana Vietnamin sotaan liittyvistä tapahtumista sekä myöhemmästä urastaan urheilutoimittajana. 

Halberstam syntyi New Yorkissa ja valmistui Harvardin yliopistossa. Hän kirjoitti jo 1950-luvun lopulla The Tennessean -lehteen, mutta siirtyi sitten New York Timesiin. Hän kuvasi Vietnamin sotaa kattavasti ja näki myös Thích Quảng Đứcin polttoitsemurhan. Hänelle myönnettiin George Polk - ja Pulitzer-palkinnot. Häntä haastateltiin vuonna 1968 dokumenttielokuvassa Sian vuosi. 

Halberstam julkaisi lukuisia faktapohjaisia kirjoja 1960–2000-luvuilla. Vuonna 1980 vankikarkuri murhasi hänen veljensä, kardiologi ja kirjailija Michael J. Halberstamin. 

Halberstam kuoli auto-onnettomuudessa 23. huhtikuuta 2007 Menlo Parkissa, Kaliforniassa. Juuri ennen kuolemaansa hän oli saanut valmiiksi Korean sotaa käsittelevän teoksensa The Coldest Winter.

Lähteet

Aiheesta muualla 
 David Halberstamin muistokirjoitus Helsingin Sanomissa.

Yhdysvaltalaiset toimittajat
Journalismin Pulitzer-palkinnon saaneet
Vuonna 1934 syntyneet
Vuonna 2007 kuolleet